Churzi Ziit später hät ois wieder s Tauchbüsli abgholt und mer sind nomal as Reef use go Wettschwümme mache mit de Haifisch :). Dasmal hämmer au no Trumpetefisch gseh, wo logischerwiis usgsehnt wie e Trumpete und no suscht s paar komischi Viehcher. Die händ zum Biispiel en Wurm, wo Christbaum-Wurm heisst. Bi dem chömet us chline Löcher so farbigi Blüemli use, und wämmer z näch chunt, zieht er alli ganz schnäll wieder i ;-P. Nudibranch sind dänn so chlini, mega farbigi Schnägge, womer aber  meischtens nöd als söttig erchännt. S gseht meh us, wie wänn eine s Reef chli cool agmalet het... Dänn hämmer no s erscht Mal Bekanntschaft mit Octopus gmacht. Die hocket meischtens i so Löcher dine und chönd vo eim Moment uf die ander d Farb wächsle. D Fabienne hät no mit eme Catfish gspielt, wo Jungi gha hät. Die hocket meischtens chli unter dä Stei und wänn mer d Finger anehebet, und chli mit em Sand spielt, chömets go luege, was ächt das komischs isch und touchet eim mit ihrne Fühler a. Isch no rächt  luschtig.